Den andre rapporten kom ut i 1863, og den inneholdt et appendiks skrevet av Jenkin og Maxwell hvor nye måleenheter ble begrunnet og definert. For at disse også skulle kunne brukes i andre land, var de basert på allerede etablerte, internasjonale enheter som centimeter cm, gram g og sekund s. Disse kunne så benyttes til å konstruere nye, enheter for elektriske og magnetiske størrelser slik som Gauss og Weber tidligere hadde vist. Dette var grunnlaget for det som noen år senere ble CGS-systemet og brukt over hele verden.